2020. gada 21. aprīlī Noteikumi Nr. 221

Rīgā (prot. Nr. 26 35. §)

**Grozījumi Ministru kabineta 2018. gada 27. novembra noteikumos Nr. 719 "Kārtība, kādā nosaka alkohola koncentrāciju asinīs un izelpotajā gaisā un konstatē narkotisko vai citu apreibinošo vielu ietekmi"**

Izdoti saskaņā ar

Ceļu satiksmes likuma 43.5panta

pirmo un otro daļu

Izdarīt Ministru kabineta 2018. gada 27. novembra noteikumos Nr. 719 "Kārtība, kādā nosaka alkohola koncentrāciju asinīs un izelpotajā gaisā un konstatē narkotisko vai citu apreibinošo vielu ietekmi" (Latvijas Vēstnesis, 2018, 235. nr.) šādus grozījumus:

1. Izteikt 3., 4. un 5. punktu šādā redakcijā:

"3. Pirms tiek veikta transportlīdzekļa vadītāja pārbaude alkohola koncentrācijas noteikšanai izelpotajā gaisā, darbinieks informē transportlīdzekļa vadītāju par administratīvo atbildību, ja transportlīdzekļa vadītājs atsakās no minētās pārbaudes veikšanas.

4. Ja transportlīdzekļa vadītāja pārbaudi alkohola koncentrācijas noteikšanai izelpotajā gaisā nav iespējams veikt, transportlīdzekļa vadītāju pēc iespējas ātrāk nogādā tuvākajā šo noteikumu 1. pielikumā minētajā ārstniecības iestādē, kurā tiek veikta transportlīdzekļa vadītāja medicīniskā pārbaude.

5. Ja transportlīdzekļa vadītāja pārbaudi alkohola koncentrācijas noteikšanai izelpotajā gaisā nav iespējams veikt vai transportlīdzekļa vadītājs atsakās no minētās pārbaudes vai nepiekrīt tās rezultātiem, darbinieks izdara attiecīgu ierakstu šo noteikumu 7. punktā minētajā protokolā."

1. Aizstāt 13.2. apakšpunktā skaitļus un vārdus "4. un 5. punktu" ar skaitli un vārdu "4. punktu".
2. Svītrot 3. pielikumā šāda satura tekstu:

"□ transportlīdzekļa vadītājs atsakās no transportlīdzekļa vadītāja pārbaudes

□ transportlīdzekļa vadītājs nepiekrīt transportlīdzekļa vadītāja pārbaudes rezultātiem".

Ministru prezidents A. K. Kariņš

Iekšlietu ministrs S. Ģirģens